CELEX: 31991D0229
Language: sl
Date: 1991-03-20 00:00:00
Title: Odločba Komisije z dne 20. marca 1991 o zahtevkih za povračilo pomoči, ki so jo države članice dodelile organizacijam proizvajalcev orehov in/ali rožičev

Pomembno pravno obvestilo

|

31991D0229

Uradni list L 100 , 20/04/1991 str. 0035 - 0040 finska posebna izdaja: poglavje 3 zvezek 37 str. 0088  švedska posebna izdaja: poglavje 3 zvezek 37 str. 0088 

		Odločba Komisijez dne 20. marca 1991o zahtevkih za povračilo pomoči, ki so jo države članice dodelile organizacijam proizvajalcev orehov in/ali rožičev(91/229/EGS)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 3920/90 [2], in zlasti člena 14g Uredbe,ker je Uredba Sveta (EGS) št. 789/89 [3] dopolnila ureditev pomoči za organizacije proizvajalcev sadja in zelenjave z uvedbo dodatne pavšalne pomoči za spodbujanje ustanavljanja organizacij proizvajalcev, katerih gospodarska dejavnost je osredotočena na proizvodnjo in trženje orehov in/ali rožičev;ker je Uredba Sveta (EGS) št. 790/89 [4] določila znesek dodatne pavšalne pomoči, ki jo določa člen 14(b) Uredbe (EGS) št. 1035/72 za ustanavljanje organizacij proizvajalcev;ker morajo zahtevki za povračilo dodatne pavšalne pomoči, ki jo dodeljujejo države članice organizacijam proizvajalcev orehov in/ali rožičev za kritje dodatnih stroškov njihovega ustanavljanja, vsebovati nekatere informacije, ki omogočajo preverjanje skladnosti izdatkov z zahtevami Uredbe (EGS) št. 1035/72 in zlasti člena 14(b) te uredbe;ker morajo države članice za zagotovitev učinkovitega spremljanja zahtevkov za povračilo tri leta po končnem povračilu hraniti na razpolago Komisiji vso spremno dokumentacijo, na podlagi katere je bila dodeljena pomoč;ker so ukrepi, predvideni s to odločbo, v skladu z mnenjem Upravljalnega odbora za sadje in zelenjavo,SPREJELA NASLEDNJO ODLOČBO:Člen 11. Zahtevke za povračilo izdatkov po členu 14(b) Uredbe (EGS) št. 1035/72 je treba vložiti, kakor je navedeno v prilogi k tej odločbi.2. Države članice morajo Komisiji ob prvem zahtevku za povračilo predložiti besedila nacionalnih predpisov za izvajanje in nadzor ter upravnih navodil, pa tudi obrazce ali vse druge dokumente v zvezi z upravnim izvajanjem ukrepa.Člen 2Države članice morajo tri leta od datuma končnega povračila hraniti na razpolago Komisiji, dokumente ali overjene kopije teh dokumentov, ki jih imajo v svoji posesti, na podlagi katerih je bila dodeljena pomoč iz člena 14(b) Uredbe (EGS) št. 1035/72, pa tudi celoten spis za vsakega prejemnika.Člen 3Ta odločba je naslovljena na države članice.V Bruslju, 20. marca 1991Za KomisijoRay Mac SharryČlan Komisije[1] UL L 118, 20.5.1972, str. 1.[2] UL L 375, 31.12.1990, str. 17.[3] UL L 85, 30.3.1989, str. 3.[4] UL L 85, 30.3.1989, str. 6.--------------------------------------------------PRILOGA IZahtevki za povračilo izdatkov po členu 14C(b) Uredbe (EGS) št. 1035/72Splošne opombe1. Vložitev zahtevkov1.1 Poseben zahtevek je treba vložiti za vsak(-o):- departma (Francija),- regijo ali avtonomno pokrajino (Italija),- prefekturo (Grčija),- avtonomno skupnost (Španija),- regijo ali avtonomno regijo (Portugalska).1.2 Zahtevke za povračilo in vse dopolnilne informacije je treba poslati v treh izvodih na naslov:Commission of the European CommunitiesDirectorate General for AgricultureEAGGF-Guidance (VI-G-5)120, rue de la LoiB-1049 BRUSSELS.Za lažje usmerjanje pošte prosimo, da na zahtevkih za plačilo in vsej s tem povezani korespondenci navedete številko spisa, ki jo uporablja Usmerjevalni sklad EKUJS.2. Uporaba ekujaV zvezi z uporabo ekuja v skladu z določbami člena 22 Uredbe Sveta (EGS) št. 4253/88 je treba upoštevati določbe Uredbe Komisije (EGS) št. 1866/90 z dne 2. julija 1990 o ureditvi uporabe ekuja za proračunsko upravljanje strukturnih skladov [1]. Za zahtevke za plačila le-ta predvideva naslednje:- poročila o izdatkih, ki utemeljujejo zahtevke po plačilu, morajo biti izdelana v ekujih ali v nacionalni valuti,- države članice, ki svoja poročila pripravijo v ekujih, svoje izdatke v nacionalni valuti pretvorijo v ekuje, pri čemer uporabijo tečaj za tisti mesec, v katerem so bili izdatki knjiženi pri organu, odgovornem za finančno upravljanje programa. To je mesečni tečaj, ki se uporablja za izvrševanje splošnega proračuna Evropskih skupnosti in je tečaj za predzadnji delovni dan predhodnega meseca,- poročila o izdatkih v državni nacionalni valuti se pretvorijo v ekuje po tečaju za mesec, v katerem jih prejme Komisija,- Komisija izplača plačila v ekujih.3. Finančni nadzorČe so predpisi Skupnosti ali nacionalni predpisi kršeni v škodo proračuna Skupnosti, se upošteva kodeks ravnanja [2] o nepravilnostih in organizaciji informacijskega sistema o nepravilnostih, pripravljen zaradi uporabe člena 23(1) Uredbe (EGS) št. 4253/88.Neupravičeno izplačani in naknadno povrnjeni zneski se bodisi odbijejo od zahtevanega plačila bodisi vrnejo v Usmerjevalni sklad EKUJS. Komisijo je treba obvestiti o naknadno izterjanih zneskih ter o poteku upravnih in sodnih postopkov.Države članice morajo predhodno sprejeti potrebne ukrepe za finančni nadzor iz člena 23(1) Uredbe (EGS) št. 4253/88, vsa ustrezna poročila v zvezi z nadzorom pa morajo biti na razpolago Komisiji.+++++ TIFF +++++[1] UL L 170, 3.7.1990, str. 36.[2] UL C 200, 9.8.1990, str. 3.--------------------------------------------------PRILOGA IIZahtevek za povračilo izdatkov v letu 19… za organizacije proizvajalcev orehov in/ali rožičev po členu 14(b) Uredbe (EGS) št. 1035/72+++++ TIFF +++++--------------------------------------------------PRILOGA IIIZahtevek za povračilo izdatkov v letu 19… za organizacije proizvajalcev orehov in/ali rožičev po členu 14(b) Uredbe (EGS) št. 1035/72 – Prvo plačilo+++++ TIFF +++++--------------------------------------------------PRILOGA IVZahtevek za povračilo izdatkov v letu 19… za organizacije proizvajalcev orehov in/ali rožičev po členu 14(b) Uredbe (EGS) št. 1035/72 – Drugo plačilo+++++ TIFF +++++--------------------------------------------------